
PARLAMENTUL ROMÂNIEI

CAMERA DEPUTAŢILOR
	 COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  08.12.2010             

 P l – x 699/2010                  


AVIZ
asupra propunerii legislative pentru modificarea şi completarea Legii nr. 95/2006 privind reforma în domeniul sănătăţii
 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 95/2006, trimisă cu adresa nr. Pl x 699 din 22 noiembrie 2010 şi înregistrată cu nr. 31/1068 din 24 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este  Cameră Decizională. 
Senatul, în calitate de primă Cameră sesizată, a respins propunerea legislativă în şedinţa din 16 noiembrie 2010.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  7 decembrie 2010.
Iniţiativa legislativă are ca obiect de reglementare modificarea şi completarea Legii nr. 95/2006 privind reforma în domeniul sănătăţii, cu modificările şi completările ulterioare, în vederea creării cadrului legal pentru ca medicii dentişti şi farmaciştii, care sunt aleşi într-o funcţie de demnitate publică, să îşi poată practica profesia de medic dentist, respectiv, farmacist în unităţi sanitare publice şi private.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 644 din 25.05.2010 şi punctul de vedere al Guvernului transmis cu adresa nr. 1883 din 16 iulie 2010, prin care nu susţine iniţiativa legislativă.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, în anul 2009, a fost iniţiată o propunere legislativă de modificare şi completare a Legii nr. 95/2006, intitulată “Lege pentru modificarea şi completarea Legii nr. 95/2006 privind reforma în domeniul sănătăţii, cu modificările şi completările ulterioare”, care reglementa posibilitatea medicilor parlamentari de a profesa în continuare ca medici sau şefi de secţie în cadrul unităţilor sanitare publice sau private. În data de 12 mai 2010, Camera Deputaţilor a respins  definitiv această iniţiativă legislativă.
Este de asemenea, de subliniat faptul că, potrivit art. 375 alin. (2), art. 477 alin. (3), precum şi art. 557 alin. (2) din Legea 95/2006, medicul, medicul dentist sau farmacistul nu are calitatea de funcţionar public în timpul exercitării profesiei, în regim salarial sau ca profesie liberală, în regim independent, în formele prevăzute de lege.
În raport de obiectul şi conţinutul reglementării,  propunerea legislativă face parte din categoria legilor ordinare. 
            PREŞEDINTE,                        
                               SECRETAR,

              Daniel BUDA              

